Togene kører igen over Fyn efter sporarbejde - Avisen.dk
Togtrafikken over Fyn er genoptaget efter flere dage med sporarbejde. Dog kører der færre tog.
Fredag 20 maj. 2016 kl. 14:58, Leveret af Ritzau
Der kører igen tog mellem Odense og Nyborg efter flere dage med togbusser, oplyser DSB og Banedanmark. Tony Bispeskov, DSB's informationschef, fortæller, at de første tog efter planen er på vej over Fyn. Mellem klokken 14 og 18 kører to tog i timen, men herefter sættes driften ned til et enkelt tog i timen.
- Banedanmark har haft spærret mellem Odense og Nyborg på grund af sporarbejde, men nu er der blevet åbent igen, siger Tony Bispeskov.Efter klokken 18 kører lyntoget én gang i timen, men standser også i Nyborg og Korsør. Læs også:
- Vi indsætter ikke supplerende togbusser, men vi har togbusser stående klar, hvis det skulle være nødvendigt, siger informationschefen. Hele fredag kører togene desuden med forsinkelser og færre siddepladser på grund af formiddagens fjernstyringsnedbrud på Sjælland.Fra lørdag morgen kører togene efter den køreplan, der er lagt i forbindelse med sommerens sporarbejde. Det vil sige, at der hver time kører to passagertog hen over Fyn i hver retning.